Tóm nyɔ́l, bǐ bɔ azombo ású áyɔŋ dáán ai ású bə́tísɔn bə́ Zambá wāān. Ǹtondôbə á bɔ̄ ḿból émēn ā diŋ !” 14Ńdɔ fɔ́ɔ́ Yoab a ngátsag Araméan bitá ai ǹkunda wóé, Araméan bə́ mān tūb. 15Á yén, Bɔ́n bə́ Amon bə́ ngáyén naa Araméan bə́ ngatúb yǎ, bɔ̂ bə́ ngatúb fɔ̄ɔ̄ fə Avishái, mǎnyāŋ Yoab ósū, bə́ mān dúgan á tísɔn. Ńdɔ fɔ́ɔ́ Yoab a ngádúgan á Yērúzalɛm. 16Á yén, Araméan bə́ ngáyén naa bə́ yídiban yǎ ósū Ísraɛ̂l, ńdɔ̄ bə́ ngálóm bod, bə́ mān fə tógan Áraméǎn yā bə́ nə́ óswē á yād. Shofak, ǹdzóe ǹkán bítá Hadadɛzɛr, énye a dzóege bɔ́. 17Ńdɔ̄ bə́ ngázū dɔ́ kad Dávid; ńdɔ fɔ́ɔ́ á ngákóan Ísraɛ̂l ásə a daŋá Yórdan, a kpǎn bɔ̄, a komó fə etíé á mgbág dzābán. Ńdɔ̄ Dávid a ngátsag miǹsámbá bítá á ńnamín Araméan, bɔ̂ bə́ káī fɔ́ɔ́ fə̄ nyé bītá. 18Hədá ńdɔ Araméan bə́ ngátəg ósū Ísraɛ̂l, ńdɔ̄ Dávid a ngáwé bɔ bod bíkálíg bakúda zamgbál, ai bəwulu bə́ sí bakúda məwóm mə́nyi; ńdɔ̄ fə a ngáwé Shofag yǎ á ngābə́ ńdzóe. 19Á yén bītúgā bí Hadadɛzɛr bí ngáyén naa bə́ yídiban yǎ ósū Ísraɛ̂l, ńdɔ̄ bə́ ngáyíli oyílí mvɔ̄í ai Dávid, bə́ ngasyé nyē. Araméan təgě fə yə́bə̄ naa bə́ kə ka bɔ́n bə́ Amon.